Publication: Magyar Közlöny
Issue: MK-2003-118 (Year: 2003, Number: 118)
Era: 1990-2004
Section: a 43/1953. (VIII. 20.) MT rendelet 9. § (1) bekezdése tekintetében az alkotmányellenesség megállapítására irányuló
Paragraph Index: 506

a 43/1953. (VIII. 20.) MT rendelet 9. § (1) bekezdése tekintetében az alkotmányellenesség megállapítására irányuló indítványokkal megegyezõ indokokon nyugszik, szintén helyt kellett volna adni. A Pp. 99. § (2) bekezdése a hivatalos iratok kézbesítése tekintetében megdönthetõ vélelmet tartalmaz. A hivatalos iratok kézbesítésének alapjául szolgáló fent említett rendelet és utasítás azonban a kézbesítettség ténye tekintetében a törvény szerinti megdönthetõ vélelmet ténylegesen megdönthetetlenné teszi. A fél évszázados jogi szabályozás szükségképpen alkalmatlan a mai jogi és életviszonyok leképezésére. A lényeges tartalmában a módosítások ellenére változatlan, 1953-ból származó rendelet és az állami irányítás egyéb jogi eszközének minõsülõ utasítás nem számol sem a megváltozott gazdasági feltételeknek a munkavállalásra gyakorolt hatásával, s az ennek eredményeképpen megnövekedett mobilizációval, sem pedig a postai szolgáltatás területén bekövetkezett feltételrendszer átalakulásával. A postai szolgáltatásokkal összefüggésben a jogalkotónak az õt terhelõ jogalkotási kötelezettség keretében egészében véve is le kellett volna már vonnia annak konzekvenciáit, hogy mára „általános állapottá” vált a postai szolgáltatást igénybe vevõknek a lakóhelyüktõl történõ rendszeres, rövidebb vagy tartós távolléte. A kézbesítéssel összefüggõ megváltozott viszonyokat figyelmen kívül hagyó rendelkezések a szolgáltatás kényszerû igénybevevõi — vagyis a címzettek — számára olyan hátrányos következményekkel járnak, amelyek alkotmányossági szempontból is kifogásolhatóvá teszik a szabályozást.

Source: https://magyarkozlony.hu/hivatalos-lapok/e77cf615bc436b71ac7eca58dfc0b8bbb798d201/dokumentumok/b09cbea85d60b6cc0b4004815c23f695daa3c119/letoltes